इसमें NATO समेत कई देशों की दिलचस्पी; इसके आगे चीन में तैनात S-400 डिफेंस सिस्टम भी फेल
Russia India BrahMos Missile Deal Vs China S-400 Defence System; BrahMos Aerospace CEO and MD Atul Dinkar on missile features and capabilities यह किसी भी सशस्त्र बल में शामिल इकलौती सुपरसोनिक क्रूज मिसाइल है। ये मिसाइल इतनी खास है कि चीन का S-400 एयर डिफेंस सिस्टम भी इसका कुछ नहीं बिगाड़ सकता
भारत की ब्रह्मोस क्रूज मिसाइल को देश का ब्रह्मास्त्र कहा जाता है। यह किसी भी सशस्त्र बल में शामिल इकलौती सुपरसोनिक क्रूज मिसाइल है। ये मिसाइल इतनी खास है कि चीन में तैनात S-400 एयर डिफेंस सिस्टम भी इसका कुछ नहीं बिगाड़ सकता। और तो और पश्चिमी देशों के साथ कई NATO देश भी इस मिसाइल को खरीदने में अपनी दिलचस्पी दिखा चुके हैं। ये कहना है कि ब्रह्मोस एरोस्पेस के CEO और MD अतुल दिनकर का। अतुल ने हाल ही में द वीक मैगजीन से इस मिसाइल की खूबियों और क्षमताओं पर बाच की।
इंटरव्यू के दौरान अतुल ने बताया कि जब उन्होंने ब्रह्मोस मिसाइल बनाने की शुरुआत की थी, तब दुनिया में ऐसी कोई डिफेंस प्रणाली नहीं थी जो इसका सामना कर सके। हालांकि, अब उन्होंने कुछ ऐसे एंटी-मिसाइल सिस्टम्स के बारे में सुना है जो काफी एडवांस्ड हैं, लेकिन ब्रह्मोस के ऑपरेशन पर ये कितना असर डाल सकते हैं, इसे लेकर ज्यादा साक्ष्य नहीं मिले हैं।
सबसे पहले इस ग्राफिक के जरिए ब्रह्मोस मिसाइल के बारे में जानें...
द वीक मैगजीन के साथ ब्रह्मोस एरोस्पेस के MD अतुल दिनकर के इंटरव्यू के कुछ अहम अंश पढ़िए...
सवाल- चीन ने रूसी S-400 एयर डिफेंस सिस्टम तैनात किया है। यह ब्रह्मोस के खिलाफ कितना प्रभावी होगा?
जवाब- फिलहाल बहुत कम देशों के पास S-400 एयर डिफेंस सिस्टम है। ब्रह्मोस के लॉन्च होने के बाद टारगेट लोकेशन पर इसके प्रभाव के बीच बहुत कम समय होता है, इसलिए किसी भी जमीन से हवा में मार करने वाले मिसाइल सिस्टम के लिए इसे रोक पाना मुश्किल है। सुपरसोनिक क्रूज मिसाइल को रोकना नामुमकिन है।
अगर कोई डिफेंस सिस्टम ऐसा करने में कामयाब हो भी गया तो वो सिर्फ 1,2 या 3 को रोक पाएगा। एक साथ 5-6 के सैल्वो को रोकना संभव नहीं है। ये मिसाइल किसी न किसी तरह अपने टारगेट तक पहुंच ही जाएंगी।
सवाल- ब्रह्मोस को रूस के साथ मिलकर बनाया गया है, लेकिन फिर भी उसने इसे अपनी मिलिट्री में शामिल करने के बारे में क्यों नहीं सोचा?
जवाब- रूसी P-800 ओनिक्स मिसाइल ब्रह्मोस का एक पुराना वर्जन है। ब्रह्मोस इससे कहीं बेहतर है। P-800 को रूस में बनाया जाता था और ये अब भी वहीं बनती है। हम हमेशा से ही रूस को ब्रह्मोस के लिए एक बड़े मार्केट के रूप में देखते हैं। अगर उन्होंने इसे तब खरीदा होता, तो उनके पास मौजूदा स्थिति में इस्तेमाल करने के लिए बहुत सी चीजें होतीं।
यूरोप में चल रहे हालात बेहतर होने के बाद हमें रूस से ब्रह्मोस मिसाइल के लिए कुछ ऑर्डर मिल सकते हैं। उनके पास ब्रह्मोस जैसी कोई क्रूज मिसाइल नहीं है। हवा में लॉन्च होने वाली ब्रह्मोस मिसाइल जैसी दुनिया में कोई मिसाइल नहीं है। मैं इसे एक्सपोर्ट के मामले में गेम-चेंजर के तौर पर देखता हूं।
सवाल- हमने अब तक कौन-कौन से देशों के साथ ब्रह्मोस मिसाइल के लिए डील की हैं?
जवाब- हमने ब्रह्मोस बेचने के लिए पहला कॉन्ट्रैक्ट फिलिपीन्स के रक्षा मंत्रालय के साथ किया। ये उनके समुद्री दल के लिए है। ये बहुत बड़ा कॉन्ट्रैक्ट नहीं था, लेकिन ये एक अच्छी शुरुआत है। NATO सदस्यों सहित कई पश्चिमी देश इसमें अपनी दिलचस्पी दिखा चुके हैं। वे सभी ब्रह्मोस चाहते हैं। एक विदेशी नेवल चीफ ने मुझसे कहा था- मैं कभी भी ब्रह्मोस के खिलाफ खड़ा नहीं होना चाहूंगा। मैं इसे हमेशा अपनी पक्ष में देखना चाहूंगा।
ब्रह्मोस से डील होने के बाद हम साउथ ईस्ट एशियाई देशों पर ज्यादा फोकस कर रहे हैं। कई मिडिल ईस्ट और अफ्रीकी देशों ने भी इसमें दिलचस्पी दिखाई है। लेटिन अमेरिका के देश भी ब्रह्मोस के लिए हमसे बातचीत कर रहे हैं। ये एक महंगी मिसाइल है। इसे खरीदने से पहले किसी भी देश को इसकी जरूरत को लेकर सही आंकलन करने की जरूरत है। साथ ही उन्हें ये भी इवैल्यूएट करना होगा कि क्या वो हमारे साथ इतने बड़े लेवल पर पार्टनरशिप करना चाहते हैं।
सवाल- हमारे पड़ोसी तेजी से हाइपरसोनिक मिसाइल तकनीक विकसित कर रहे हैं। ऐसे में ब्रह्मोस की शेल्फ लाइफ कितनी है?
जवाब- अगर हमने 2005 में डिलीवरी शुरू की, तो हमें 20 साल से भी कम समय हुआ है। ब्रह्मोस लंबे समय तक काम आने वाली मिसाइल है। अभी भी दुनिया में सबसोनिक मिसाइल इस्तेमाल हो रही है। ऐसे में सुपरसोनिक मिसाइल हमेशा एक कदम आगे रहेगी। हो सकता है हम आगे चलकर ब्रह्मोस का हाइपरसोनिक वर्जन भी तैयार करें। इससे हम एक कदम और आगे पहुंच जाएंगे।
हम ब्रह्मोस न्यू जेनरेशन पर फोकस कर रहे हैं, क्योंकि ये बिजनेस के लिहाज से भी हमारे लिए बेहतर है। जब हम वर्तमान टेक्मोलॉजी में महारत हासिल कर लेंगे तो ब्रह्मोस हाइपरसोनिक पर काम शुरू करेंगे। फिलहाल तो ये सिर्फ रिसर्च का हिस्सा है। सेना में ऐसा कोई क्रूज हथियार शामिल नहीं है जो पूरी तरह से हाइपरसोनिक हो।
बैलिस्टिक मिसाइलें हाइपरसोनिक हैं, वे मैक 6-प्लस पर चलती हैं, लेकिन वो क्रूज मिसाइल नहीं होतीं। हाइपरसोनिक क्रूज मिसाइल पर अभी सिर्फ रिसर्च हो रही है।
